|  |  |  |  |  |  |
| --- | --- | --- | --- | --- | --- |
| |  | | --- | | ΕΛΛΗΝΙΚΗ ΔΗΜΟΚΡΑΤΙΑ | | ΥΠΟΥΡΓΕΙΟ ΠΟΛΙΤΙΣΜΟΥ,  ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΠΕΡ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΝΟΤΙΟΥ ΑΙΓΑΙΟΥ  ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ ΔΕ ΚΥΚΛΑΔΩΝ  Ταχ. Δ/νση: Μάνα  Τ.Κ.- Πόλη: 84100-Ερμούπολη  Πληροφορίες: Σ. Αγγέλαινα  Τηλέφωνο: 6976768616  e-mail: [sangelaina@gmail.com](mailto:sangelaina@gmail.com)  Ιστολόγιο: blogs.sch.gr/sangelaina | |  | | |  | | --- | | Ερμούπολη, 18-4-2015  Αρ.Πρωτ.: 100  **ΠΡΟΣ**:   1. Περιφερειακή Διεύθυνση Π.Ε. & Δ.Ε. Νοτίου Αιγαίου 2. ΔΔΕ Κυκλάδων 3. ΔΠΕ Κυκλάδων 4. ΚΕΠΛΗΝΕΤ Κυκλάδων   **ΚΟΙΝ.:**  Τμήματα Επιστημονικής και Παιδαγωγικής Καθοδήγησης Α/θμιας &Β/θμιας Εκπαίδευσης Νοτίου Αιγαίου | |

**Θέμα:** «Workshop στην εκπαιδευτική ρομποτική»

Σας παρακαλώ να ενημερώσετε τους αποσπασμένους εκπαιδευτικούς που υπηρετούν στην υπηρεσία σας για τη διεξαγωγή του βιωματικού σεμιναρίου (workshop) στην εκπαιδευτική ρομποτική που θα γίνει στη Σύρο στις 24, 25 και 26 Απριλίου στο Εργαστήριο Πληροφορικής του 1ου Γυμνασίου Σύρου.

Το σεμινάριο θα γίνει από τους συναδέλφους εκπαιδευτικούς Κλαδογένη Δημήτρη και Δανελλάκη Δημήτρη από το 2ο Ε.Κ. Ρόδου, οι οποίοι είναι έμπειροι και με διακρίσεις στο χώρο της εκπαιδευτικής ρομποτικής, με θεματική:

1. Εισαγωγή στη ρομποτική
   1. Γενικές έννοιες ρομποτικής
   2. Κατασκευή και υλοποίηση απλού ρομπότ
   3. Βασικές έννοιες προγραμματισμού
2. Προχωρημένες έννοιες ρομποτικής
   1. Σύνθετες ρομποτικές κατασκευές
   2. Προχωρημένες τεχνικές προγραμματισμού
3. Διαθεματική προσέγγιση
   1. Εισαγωγή στα (STEM)
   2. Παραδείγματα

Η εκπαιδευτική ρομποτική απευθύνεται σε **εκπαιδευτικούς της πρωτοβάθμιας και της δευτεροβάθμιας εκπαίδευσης** καθώς συνδυάζει τα γνωστικά πεδία των Μαθηματικών, της Φυσικής, της Τεχνολογίας και της Πληροφορικής.

Για την καλύτερη οργάνωση και για τη διευκόλυνση συναδέλφων που μετακινούνται από άλλα νησιά το σεμινάριο έχει οργανωθεί ως εξής:

Α) Εκπαιδευτικοί Σύρου και όσοι μπορούν να βρίσκονται στη Σύρο Παρασκευή

* Παρασκευή 24-4-2015, ώρα 17.00 – 20.00 Εισαγωγή στη ρομποτική
* Σάββατο 25-4-2015, ώρα 9.00 – 13.00 Προχωρημένες έννοιες, Διαθεματική Προσέγγιση

Β) Εκπαιδευτικοί από Πάρο, Νάξο ή όσοι μπορούν να βρίσκονται στη Σύρο Σάββατο.

* Κυριακή 26-4-2015, ώρα 8.30 – 14.30 Όλη η θεματική.

Η συμμετοχή είναι προαιρετική. Για λόγους καλύτερης οργάνωσης, όποιος εκπαιδευτικός επιθυμεί να συμμετέχει ας στείλει ένα mail στη σχολική σύμβουλο, Αγγέλαινα Σοφία. Παραμένω στη διάθεση σας για οποιαδήποτε διευκρίνηση.

Με εκτίμηση

Η Σχολική Σύμβουλος Πληροφορικής

Σοφία Αγγέλαινα